ꠍꠤꠟꠐ ꠘꠉꠞ

ꠁ ꠘꠣꠝꠞ ꠀꠞꠎꠣꠔꠤ ꠝꠣꠘꠤ ꠖꠦꠈ꠆ꠔꠦ ꠅꠁꠟꠦ ꠖꠥꠖꠤꠟꠣꠝꠤ ꠢꠞꠣꠘꠤꠞ ꠙꠣꠔꠣ ꠍꠤꠟꠐ ꠖꠦꠈꠂꠇ꠆ꠇꠣ ꠍꠤꠟꠐ ꠘꠉꠞ (ꠃꠌ꠆ꠌꠣꠞꠘ : /silɔʈ nɔɡɔɾ/ ꠨ ꠡꠋꠍꠇ꠆ꠞꠤꠔ: ꠍ꠆ꠞꠤꠢꠣꠐ꠆ꠐꠣ ꠘꠣꠉꠣꠞꠣ) ꠅꠁꠟꠧ ꠛꠣꠋꠟꠣꠖꠦꠡꠞ ꠃꠔ꠆ꠔꠞ ꠙꠥꠅꠞ ꠄꠉꠥ ꠙꠥꠞꠣꠘꠣ ꠡꠅꠞ ⁕ ꠍꠤꠟꠐ ꠝꠘ꠆ꠒꠟꠤ ꠀꠞ ꠍꠤꠟꠐ ꠎꠤꠟꠣꠞ ꠝꠥꠟ ꠘꠉꠞꠤ ⁕ ꠡꠥꠞꠝꠣ ꠉꠣꠋꠉꠞ ꠚꠣꠞ ꠍꠤꠟꠐ ꠡꠖꠞ꠆ꠞꠦ ꠖꠥꠁꠜꠣꠉ ꠇꠞꠤ ꠖꠈ꠆ꠈꠤꠘ ꠡꠥꠞ꠆ꠝꠣ ꠀꠞ ꠃꠔ꠆ꠔꠞ ꠡꠥꠞ꠆ꠝꠣ ꠕꠣꠘꠣ ꠇꠞ꠆ꠍꠦ ⁕ ꠍꠤꠟꠐꠞ ꠢꠣꠅꠀꠛꠣꠔꠣꠡ ꠝꠂꠃꠡꠥꠝꠤ ꠀꠞ ꠎꠦꠉꠣ ꠃꠌꠣꠘꠤꠌꠣ ꠐꠤꠟ꠆ꠟꠣ ꠨ ꠟꠣꠝꠣꠛꠣꠄ ꠡꠥꠘꠣꠝꠉꠘ꠆ꠎꠦꠖꠤ ꠢꠝꠣꠘ ⁕ ꠍꠤꠟꠐ ꠙꠣꠌ ꠟꠣꠈꠞ ꠛꠦꠡꠤ ꠝꠣꠘꠥꠡ ꠕꠣꠈꠂꠘ ⁕ ꠍꠤꠟꠐ ꠘꠉꠞꠞ ꠁꠔꠤꠀꠡ ꠛꠃꠔ ꠙꠥꠞꠣꠘ ⁕ ꠀꠉꠞꠀꠝꠟ꠆ꠕꠘꠦ ꠍ꠆ꠞꠤꠢꠐ꠆ꠐ ꠘꠉꠞꠤꠞ ꠘꠣꠝꠒꠣꠇ ꠀꠍꠤꠟ ⁕ ꠘꠣꠝꠣꠁꠘ ꠛꠦꠋꠉꠟꠤ ꠜꠣꠡꠣꠔ "ꠍꠤꠟꠦꠐ ꠘꠉꠞ" ꠇꠅꠀ ꠅꠄ ꠙꠇ꠆ꠞꠤꠔ ꠜꠣꠡꠣ ꠕꠘꠦ ⁕ ꠀꠞ ꠌꠣ ꠛꠣꠉꠣꠘꠞ ꠝꠥꠘ꠆ꠒꠣꠞꠤ ꠜꠣꠡꠣ ꠖꠤ ꠇꠅꠀ ꠅꠄ "ꠍꠤꠟꠢꠦꠐꠤ" ⁕ ꠎꠦꠇ꠆ꠐꠣꠕꠘꠦ ꠛꠤꠐꠤꠡꠅꠇ꠆ꠟꠦ ꠘꠣꠝ ꠘꠤꠍꠂꠘ ꠛꠤꠐꠤꠡ ꠀꠋꠞꠦꠎꠤꠔ (Silheti / Sylheti) ⁕ ꠔꠣꠞ ꠅ ꠀꠉꠦ ꠀꠛꠣꠞ ꠅꠃ ꠌꠣ ꠛꠣꠉꠣꠘꠞ ꠀꠡꠣꠝꠤ ꠇꠥꠟꠤꠅꠇꠟꠞ ꠉꠦꠍꠕꠘꠦ ꠘꠣꠝꠒꠣꠇ ꠁꠃꠞꠥꠙꠤꠀꠁꠘ꠆ꠔꠞ ꠉꠦꠍꠦ ꠟꠣꠉ꠆ꠍꠤꠟ ꠍꠤꠟ꠆ꠢꠦꠐ꠆ꠐꠤ ꠀꠞ ꠍꠤꠟ꠆ꠢꠦꠐꠤꠀ (Silhetti / Sylhetti) ⁕ ꠍꠤꠟꠐꠤꠘ꠆ꠔꠞ ꠟꠉꠦ ꠙ꠆ꠞꠣꠌꠤꠘ ꠁꠃꠞꠥꠙꠤꠀꠁꠘ꠆ꠔꠞ ꠖꠦꠈꠣ ꠝꠤꠟ꠆ꠍꠤꠟ ꠎꠣꠞꠖꠣꠄ ꠙꠥꠞꠣꠘꠣ ꠁꠃꠞꠥꠙꠤ ꠝꠦꠙꠞ ꠝꠣꠎꠦ ꠙꠣꠅꠀ ꠎꠣꠄ ꠍꠤꠞꠤꠅꠐ ꠘꠣꠝ ⁕ ꠁꠔꠤꠀꠡ ꠍꠤꠟꠐ ꠎꠦꠟꠣꠞ ꠁꠔꠤꠢꠣꠡ ꠛꠃꠔ ꠚꠥꠞꠣꠘꠣ ⁕ ꠌꠣꠁꠘꠤꠎ ꠄꠈ ꠅꠁꠔꠤꠢꠣꠡꠤꠇ ꠄ ꠍꠤꠟꠐ ꠞꠦ ꠡꠤꠌꠣꠟꠢꠣꠔꠣꠘ ꠘꠣꠝ ꠈꠁꠍꠁꠘ ⁕ ꠍꠤꠟꠐ ꠝꠣꠘꠥꠡꠞ ꠛꠣꠡ ꠈꠅꠦꠈ ꠢꠣꠎꠣꠞ ꠛꠞꠍ ꠗꠞꠤ ꠨ ꠄꠈꠡꠝꠅ ꠍꠤꠟꠐ ꠀꠍꠤꠟ ꠇꠣꠝꠞꠥꠙ ꠞꠣꠎ꠆ꠎꠞ ꠜꠤꠔꠞꠦ ⁕ ꠛꠣꠖꠦ ꠄꠈꠡꠝꠅ ꠍꠤꠟꠐ ꠅ ꠉꠃꠞ ꠉꠧꠛꠤꠘ꠆ꠖ ꠞ ꠞꠣꠎ ꠀꠍꠤꠟ ꠨ ꠁ ꠡꠝꠅ ꠍꠤꠟꠐꠞ ꠝꠣꠘꠥꠡꠞ ꠃꠚꠞꠦ ꠈꠥꠛ ꠅꠔ꠆ꠎꠣꠌꠣꠞ ꠅꠁꠍꠦ ꠨ ꠛꠤꠡꠦꠡ ꠈꠞꠤ ꠝꠥꠍꠟꠝꠣꠘ ꠀꠞ ꠛꠁꠖ꠆ꠖ ꠅꠈꠟꠞ ꠃꠚꠞꠦ ⁕ ꠄꠞꠛꠣꠖꠦ ꠡꠣꠢ ꠎꠣꠟꠣꠟꠦ ৩৬০ ꠀꠃꠟꠤꠅꠣ ꠟꠁꠅꠣ ꠀꠁꠅꠣ ꠨ ꠍꠤꠟꠐ ꠛꠤꠎꠅ ꠈꠞꠤꠅꠣ ꠍꠤꠟꠐꠞ ꠝꠣꠘꠡꠞꠦ ꠃꠖ꠆ꠗꠣꠞ ꠈꠞꠟꠣ ⁕ ꠔꠣꠘ ꠘꠣꠝꠦ ꠄꠈꠡꠝꠅ ꠍꠤꠟꠐꠞ ꠘꠣꠝ ꠀꠍꠤꠟ ꠎꠣꠟꠣꠟꠣꠛꠣꠖ ⁕ ꠛ꠆ꠞꠤꠐꠤꠡ ꠀꠅꠅꠣꠞ ꠛꠣꠖꠦ ꠍꠤꠟꠐꠞ ꠉꠥꠞꠥꠔ꠆ꠛ ꠛꠣꠞꠤꠎꠣꠅ ꠨ ꠑꠣꠘ꠆ꠒꠣ ꠎꠣꠉꠣ ꠅꠅꠅꠣꠅ ꠍꠤꠟꠐ ꠛ꠆ꠞꠤꠐꠤꠡ ꠅꠈꠟꠞ ꠚꠍꠘ꠆ꠖ ꠅꠁꠍꠤꠟ ꠀꠞ ꠀꠡꠣꠝ ꠀꠞ ꠛꠣꠋꠟꠣꠞ ꠝꠣꠏꠦ ꠅꠅꠅꠣꠅ ꠍꠤꠟꠐ ꠀꠍꠤꠟ ꠈꠥꠛ ꠖꠞꠈꠣꠞꠤ ꠄꠈ ꠎꠣꠉꠣ ⁕ ꠛꠣꠋꠟꠣ ꠀꠞ ꠀꠡꠣꠝ ꠞꠦ ꠖꠥꠁ ꠜꠣꠉꠦ ꠛꠣꠐ ꠈꠞꠣꠞ ꠛꠣꠖꠦ ꠍꠤꠟꠐ ꠚꠞꠤ ꠎꠣꠅ ꠀꠡꠣꠝ ꠁꠇꠐꠣ ꠟꠁꠅꠣ ꠍꠤꠟꠐꠤ ꠅꠈꠟ ꠘꠣꠞꠣꠎ ꠀꠍꠟꠣ ꠨ ꠔꠃ ꠎꠈꠘ ꠛꠋꠉꠜꠋꠉ ꠅꠁꠟ ꠍꠤꠟꠐ ꠒꠥꠇꠟ ꠚꠥꠛ ꠛꠣꠋꠟꠣꠔ ⁕ ꠖꠦꠡ ꠜꠣꠉꠞ ꠡꠝꠅ ꠍꠤꠟꠐ ꠖꠥꠁ ꠐꠥꠇꠞꠣ ꠅꠁꠎꠣꠅ ꠄꠈꠜꠣꠉ ꠕꠣꠈꠦ ꠙꠣꠇꠤꠡ꠆ꠔꠣꠘ ꠀꠞꠈꠜꠣꠉ ꠁꠘ꠆ꠒꠤꠅꠣꠔ ⁕ ꠍꠤꠟꠐ ꠎꠦꠟꠣ ꠙꠣꠇꠤꠡ꠆ꠔꠣꠘ ꠅ ꠀꠅ ⁕ ১৯৭১ ꠞ ꠡꠋꠉ꠆ꠞꠣꠝ ꠅ ꠍꠤꠟꠐꠤ ꠅꠈꠟꠞ ꠜꠥꠝꠤꠇꠣ ꠀꠍꠤꠟ ꠨ ꠡꠋꠉ꠆ꠞꠣꠝꠞ ꠡꠝꠅ ꠎꠦꠘꠣꠞꠦꠟ ꠀꠍꠟꠣ ꠍꠤꠟꠐꠞ ꠃꠡꠝꠣꠘꠤ ꠨ ꠀꠞ ꠖꠦꠡ ꠅꠞ ꠚꠅꠟꠣ ꠡꠣꠖꠤꠘ ꠕꠣꠘꠣ ꠅꠁꠟ ꠍꠤꠟꠐ ꠎꠦꠟꠣꠞ ꠎꠇꠤꠉꠘꠎ ꠕꠣꠘꠣ ⁕ ꠙꠡꠣꠡꠘ ꠙꠄꠡꠣꠇꠠꠤ ꠍꠤꠟꠐ ꠅ ꠛꠃꠔ ꠍꠣ ꠛꠣꠉꠣꠘ ꠀꠍꠦ ꠨ ꠉꠦꠡ ꠚꠤꠟ꠆ꠒ ꠅ ꠛꠣꠇ꠆ꠇꠣ ⁕ ꠀꠞ ꠟꠘ꠆ꠒꠘꠤ ꠅꠈꠟꠦ ꠢꠣꠞꠣ ꠛꠍꠞ ꠛꠃꠔ ꠐꠦꠈꠣ ꠖꠦꠡ ꠚꠣꠐꠣꠁꠘ ⁕ ꠇꠤꠡ꠆ꠐꠤ ꠇꠣꠟꠌꠣꠞ ꠈꠦꠁꠠ ꠇ꠆ꠞꠤꠇꠦꠐ ꠈꠦꠁꠠ ꠡꠛꠌꠣꠁꠔꠦ ꠜꠣꠟꠣꠚꠣꠁꠘ ꠍꠤꠟꠐꠞ ꠝꠣꠘꠡꠦ ꠨ ꠚꠥꠐꠛꠟ ꠅ ꠙꠙꠥꠟꠣꠞ ⁕ꠁꠔꠣꠞ ꠛꠣꠁꠞꠣ ꠛꠦꠒꠝꠤꠘ꠆ꠐꠘ ꠨ ꠇꠣꠛꠣꠒꠤ ꠨ ꠉꠣꠚꠟꠣ ꠨ ꠘꠃꠇꠣ ꠛꠣꠁꠍ ꠨ ꠜꠟꠤꠛꠟ ꠈꠦꠟꠣꠅ ꠎꠘꠙ꠆ꠞꠤꠅ ⁕ ꠍꠤꠟꠐ ꠁꠘ꠆ꠐꠣꠞꠘꠦꠡꠘꠣꠟ ꠇ꠆ꠞꠤꠇꠦꠐ ꠁꠡ꠆ꠐꠦꠒꠤꠀꠝ ꠅꠁꠟ ꠍꠤꠟꠐ ꠇ꠆ꠞꠤꠇꠦꠐ ꠈꠦꠟꠣꠞ ꠝꠦꠁꠘ ꠝꠣꠑ ꠨ ꠀꠞ ꠚꠥꠐꠛꠟ ꠅꠞ ꠟꠣꠉꠤ ꠍꠤꠟꠐ ꠎꠦꠟꠣ ꠁꠡ꠆ꠐꠦꠒꠤꠀꠝ ⁕ ꠁꠘꠒꠧꠞ ꠈꠦꠟꠣ ꠅꠄ ꠀꠛꠥꠟ ꠝꠣꠟ ꠀꠛ꠆ꠖꠥꠟ ꠝꠥꠢꠤꠔ ꠇ꠆ꠞꠤꠠꠣ ꠇꠝ꠆ꠙꠟꠦꠇꠍ ꠅ ⁕ ꠍꠤꠟꠐ ꠉꠟꠚ ꠇꠧꠞ꠆ꠍ ꠅ ꠀꠍꠦ ⁕ ꠉꠣꠠꠤꠊꠥꠠꠣ ꠍꠤꠟꠐ ꠄꠈꠐꠣ ꠁꠘ꠆ꠐꠣꠞꠘꠦꠡꠘꠣꠟ ꠄꠅꠣꠞꠙꠧꠞ꠆ꠐ ꠀꠍꠦ ⁕ ꠃꠡꠝꠣꠘꠤ ꠄꠅꠣꠞꠙꠧꠞ꠆ꠐ ⁕ ꠞꠦꠟꠞ ꠟꠣꠉꠤ ꠀꠍꠦ ꠍꠤꠟꠐ ꠞꠦꠟ ꠡ꠆ꠐꠦꠡꠘ ⁕ ꠘꠣꠝꠇꠞ꠆ꠞꠣ ꠝꠣꠘꠥꠡꠣꠁꠘ ꠘꠣꠝꠈꠞꠣ ꠍꠤꠟꠐꠤ ꠝꠣꠘꠡꠞ ꠟꠤꠡ꠆ꠐ ꠝꠥꠇ꠆ꠔꠤꠎꠥꠖ꠆ꠗꠣ ꠄꠝ. ꠄ. ꠎꠤ. ꠃꠡꠝꠣꠘꠤ ꠛꠤꠉꠉꠣꠘꠤ ꠀꠔꠣꠃꠞ ꠞꠢꠝꠣꠘ ꠡꠣꠢꠤꠔ꠆ꠔ ꠖꠦꠅꠅꠣꠘ ꠀꠎꠞꠚ ꠍꠁꠅꠖ ꠝꠥꠎꠔꠛꠣ ꠀꠟꠤ ꠞꠣꠎꠘꠤꠔꠤꠛꠤꠖ ꠍꠣꠁꠚꠥꠞ ꠞꠢꠝꠣꠘ ꠀꠛꠥꠟ ꠝꠣꠟ ꠀꠛ꠆ꠖꠥꠟ ꠝꠥꠢꠤꠔ ꠀꠛ꠆ꠖꠥꠟ ꠝꠥꠝꠤꠘ ꠀꠞꠤꠚꠥꠟ ꠢꠇ ꠌꠃꠗꠞꠤ ꠁꠘꠣꠝ ꠀꠢꠝꠖ ꠌꠃꠗꠞꠤ ꠀꠟꠤꠝ ꠃꠛꠣꠅꠖꠥꠟ ꠢꠇ ꠌꠃꠗꠞꠤ ꠝꠥꠚꠔꠤ ꠀꠛꠥꠟ ꠇꠣꠟꠣꠝ ꠀꠎꠣꠖ ꠝꠥꠡꠣꠢꠤꠖ ꠛꠣꠅꠝꠙꠥꠞꠤ ꠍꠤꠘꠦꠝꠣ ꠀꠞ ꠉꠣꠘ ꠍꠣꠟꠝꠣꠘ ꠡꠣꠢ ꠡꠥꠛꠤꠞ ꠘꠘ꠆ꠖꠤ ꠡꠥꠜ꠆ꠞ ꠖꠦꠛ ꠝꠧꠢꠣꠝ꠆ꠝꠖ ꠈꠟꠤꠟ ꠈꠦꠁꠠ ꠞꠣꠎꠤꠘ ꠍꠣꠟꠦꠢ ꠄꠘꠣꠝꠥꠟ ꠢꠇ ꠎꠥꠘꠤꠅꠞ ꠅꠟꠇ ꠇꠣꠙꠣꠟꠤ ꠎꠣꠇꠤꠞ ꠢꠣꠍꠣꠘ ꠀꠛꠥ ꠎꠣꠅꠦꠖ ꠞꠣꠘꠤ ꠢꠣꠝꠤꠖ ꠇꠣꠅꠍꠣꠞ ꠢꠣꠝꠤꠖ ꠔꠣꠙꠡ ꠛꠁꠡꠡꠧ ꠛꠁꠘꠣꠠꠤ ꠘꠉꠞꠤꠘ ꠍꠦꠘ꠆ꠐ ꠀꠟꠛꠣꠘꠍ ꠀꠞꠅ ꠖꠦꠈꠂꠘ } ꠀꠞ꠆ꠔꠣꠔ ꠍꠤꠟꠐ ꠕꠥꠇꠣꠘꠤ